khistorydata/jeongjo-sjw-relations huggingface dataset:
정조 18년
行都承旨黃昇源坐行左承旨沈晉賢坐右承旨洪仁浩坐左副承旨李羽晉坐直右副承旨金啓洛坐直同副承旨南公轍坐注書鄭文始拿處一員未差假注書具得魯仕韓致重仕直事變假注書李東萬仕
정조 18년
傳于南公轍曰戶房承旨入侍
정조 18년
傳于金啓洛曰右副承旨入侍
정조 18년
李羽晉啓曰前承旨兪漢寧因臺監呈課臺啓有拿問捧拱之命擧條啓下後已至多日傳旨尙未捧入事未前有萬萬駭然當該注書所當重勘而本院請推之外無他可施之罰何以爲之敢稟傳曰注書拿處承旨重推
정조 18년
朴宗京有頉代以韓耆裕爲假注書
정조 18년
韓耆裕在外代以韓致重爲假注書
정조 18년
傳于沈晉賢曰節製例於當日出令當日試取者圓點生無非當千當百之實才聞命卽赴題下卽呈與大比科場有異焉以近日科作觀之儷文全不致意雖緩時限冗雜莫甚反不如年前明日菊製當出表題今番時限則限以八刻預令圓點生知悉弘文提學待開門牌招
정조 18년
沈晉賢以直提學鄭大容言啓曰今九月朔新舊選抄啓文臣親試及試射以何日擧行乎敢稟傳曰明日爲之
정조 18년
金啓洛啓曰抄啓文臣親試明日爲之事命下矣處所以何處爲之乎敢稟傳曰試射處所爲之
정조 18년
金啓洛啓曰抄啓文臣試射試官鄭大容方在罷散中何以爲之敢稟傳曰勿施
정조 18년
傳于金啓洛曰大臣旣以試官入來諸宰中亦多入來之人再明日次對進定於明日使之來會試所近處
정조 18년
兵曹口傳政事都摠經歷李彬訓鍊僉正朴明勳相換
정조 18년
禁府啓目監試初試二所應辦官長興庫奉事崔奎晶二所試官金載翼成均館學正承慶恒等原情云云金載翼段傳旨內辭緣泛稱遲晩所當請刑是白乎矣曾經侍從勿爲請刑載在大典通編議處爲白乎旀崔奎晶承慶恒等段傳旨內辭緣泛稱遲晩刑推得情何如判付啓朝令一下但當奉行之不暇是去乙有此冒禁所當各別嚴處而崔奎晶段聞是五世同居之人孫此人旣參酌則承慶恒何足責竝公罪功議區別勘放後草記金載翼段議處爲良如敎又啓目前承旨李晉秀原情云云傳旨內辭緣泛稱遲晩所當請刑是白乎矣曾經宣傳官勿爲請刑載在大典通編議處何如判付啓旣罷其職姑爲放送爲良如敎又啓目承政院注書鄭文始原情云云傳旨內辭緣泛稱遲晩所當請刑是白乎矣時任史官勿爲請刑載在大典通編議處何如判付啓分揀放送爲良如敎又啓目前修撰趙弘鎭更招云云判付內辭緣發問目則其所納供猶事漫漶所當請刑是白乎矣曾經侍從勿爲請刑載在大典通編上裁何如判付啓上裁之請有違格例爲良如敎又啓目東堂文二所初試枝同官崔雲翰謄錄官朴龍培等原情云云傳旨內辭緣泛稱遲晩刑推得情何如判付啓呼寫判下之際聞承宣之言同朱草不令謄錄枝同官干預試官使書吏謄書塡以枝同云如許謬例大關用情之弊事旣發覺之後不可無嚴處而此囚等名雖枝同謄錄之官可謂曖昧分揀放送爲良如敎又啓目粘連昌原府使李汝節論罪一款置之爲白乎旀其在按査之道疎虞莫甚當該道臣從重推考應問各人更加嚴覈得情後狀聞之意分付何如判付啓依允爲旀正犯三人皆云致斃隨從同情諸漢之更査何必狀聞令道臣分等嚴勘以礪遐俗以嚴國法事分付爲良如敎
정조 18년
金啓洛以義禁府言啓曰時囚罪人崔奎晶承慶恒等原情公事判付內朝令一下但當奉行之不暇有此冒禁所當各別嚴處而崔奎晶聞是五世同居人之孫此人旣參酌則承慶恒何足責竝公罪功議區別勘放後草記事命下矣取考律文則大明律制書有違條有曰凡奉制書有所施行而違者杖一百矣崔奎晶承慶恒無功議云各杖一百以公罪收贖放送之意敢啓傳曰知道
정조 18년
右議政李秉模箚曰伏以莫嚴者諡法而江寧都正祺以正三品未嘗經稟遽然議諡臣若明習格例早自覺察則撰狀人及玉堂論責皆臣之職而今乃見喉院之啓而始知之都堂合坐之意果安在哉玆敢短箚自列伏乞聖明亟加譴罰以重諡法以安賤分焉取進止答曰省箚具悉卿懇公格之放忽爲近日痼弊是豈卿一人之責旣合贈秩亦卽付標卿須安心勿辭視事仍傳曰此批答遣史官傳諭
정조 18년
甲寅九月初八日午時上御重熙堂戶房承旨入侍時同副承旨南公轍假注書具得魯記注官金良倜承膺祚以次進伏訖上命書榻敎曰王大妃殿進御行濕流氣飮自今日停止加味正氣散一貼煎入仍命退承史以次退出
정조 18년
甲寅九月初八日未時上御重熙堂右承旨入侍時右承旨洪仁浩假注書具得魯記注官曺亨壽承膺祚以次進伏訖上命讀公事書判付訖仁浩曰奏御文字事體至重而今此禁府公事慶尙監司狀啓回啓措辭中大驚大駭四字語近不審殊涉未安當該堂上竝推考何如上曰依爲之出擧條命書榻敎曰王大妃殿進御加味正氣散一貼更爲煎入仍命退承史以次退出
정조 18년
行都承旨黃昇源坐行左承旨沈晉賢試官進右承旨洪仁浩坐直左副承旨李羽晉坐直右副承旨金啓洛試官進同副承旨南公轍內閣直注書鄭文始仕一員未差假注書韓致重仕直事變假注書尹東壽仕
정조 18년
金啓洛啓曰御營廳將官來言今日本廳軍兵日次私習云矣敢啓傳曰知道
정조 18년
沈晉賢啓曰弘文提學具庠牌不進推考傳旨今方捧入而九日製命下之後如是違牌不卽擧行事甚未安更卽牌招何如傳曰允
정조 18년
沈晉賢啓曰弘文提學具庠旣已承牌藝文提學金載瓚卽爲牌招以爲同參考試之地何如傳曰允
정조 18년
傳于李羽晉曰左副承旨持此御題與弘文提學偕往泮宮試取以來
정조 18년
金啓洛啓曰今日次對兩司當爲進參除在外傳旨未下外未肅拜呈告人員竝卽牌招何如傳曰允
정조 18년
以獻納韓致應牌不進罷職傳旨傳于金啓洛曰只推
정조 18년
傳于洪仁浩曰大臣備局堂上引見
정조 18년
李東萬改差代以尹東壽爲事變假注書
정조 18년
兵曹口傳政事副司直單李漢豐
정조 18년
以禁衛營習陣頉單子傳于金啓洛曰大將仍任後日次爲之御廳習陣鄕軍旣使用於疏渠亦令後日次爲之
정조 18년
漢城判尹前望單子入之申思運落點
정조 18년
吏曹口傳政事蔡弘遠爲司僕正
정조 18년
李羽晉以義禁府言啓曰式年東堂文二所初試試官金載翼尹悌東申溆等優等試券不書等第事政院啓辭批旨內今聞事實雖曰謬例爲然稱以御覽件一等試券枝同書二張云名以科場豈有朱草二張乎況忘却書等以致現露可謂兩罪俱發當該試官爲先拿囚勘罪律名令該府問于大臣草記事命下矣問于大臣則領議政洪樂性以爲取考律文則別無襯當之律而大典通編諸科條有曰朱草用奸者流三千里今此試官之罪犯雖不可以用奸言朱草之襲謬書出亦甚駭然似當以制書有違律施行不書等第之罪當施不應爲事理重之律恐合法意云領中樞府事蔡濟恭以爲今此朱草襲謬之罪若當之以通編所載朱草用奸之律則有所不然蓋考券之際朱草之或抹或點亂雜無章不可以此登之御覽故等第畢書之後入於一等者別使之擇取精紙作字楷正其抹其點一視原草以移之然後始載於進上架子雖曰謬例事涉敬謹不可謂非所當行臣亦嘗於濫掌試院之際依此行之身自襲謬今何敢考律以正他人之罪乎至於不書等其罪有難全恕施以不應爲事理重之律恐合事宜云行判中樞府事朴宗岳以爲考之律文無他可合苟欲傍照則不書等之罪臣與領右相之意別無異同而至於朱草襲謬本出於敬謹之意恐不必論勘云左議政金履素以爲方有情勢不得獻議云行判中樞府事金憙病未獻議云右議政李秉模以爲大典通編諸科條只有朱草用奸之律而無他可比之律朱草襲謬之罪施以制書有違之律不書等之罪施以不應爲事理重之律恐合法意云矣大臣之意如此上裁何如傳曰不書等之罪諸議同然朱草謄書事諸科不然獨於東堂謬例如此者殊甚莫曉此則領府之議誠然至於朴判府獻議中以襲謬之罪稱之以敬謹此何說也若此則加於此之用奸者又當用何許稱詡之辭乎近於此大臣有不槪於心者多端含忍已久今見所對不覺寒心試官等照律事從多議施行可也
정조 18년
金啓洛啓曰卽者義禁府都事來言判府事朴宗岳今方待命於金吾門外云係是大臣去就敢啓傳曰知道
정조 18년
李羽晉啓曰臣與弘文提學具庠偕往泮宮九日製儒生試取收券九十七張捧入之意敢啓傳曰科次入侍
정조 18년
李羽晉啓曰卽者議政府錄事來言左議政金履素以爲臣求死不得如窮無歸昨向郡獄之路伏承聖敎至及民弊尤不勝惶汗浹背他不暇顧仍卽回程今始來伏城外而臣罪臣自知之其所負犯實是人臣極罪萬被誅戮尙不足贖未伏常刑之前豈敢遽歸私次自陷唐突益增罪戾哉命召之隨傳隨納萬萬惶悚而誠以重辜未勘則瀆撓壞分之誅有不敢自恤冒死還納仍爲席藁涕泣恭俟鈇鉞之誅云仍納命召何以爲之敢稟傳曰勿待命事遣史官傳諭仍傳命召
정조 18년
李羽晉以兵曹言啓曰同知中樞府事李友益閔聖游李存吾鄭萬采洪允滉金振華李春億鄭彦禧金大甲韓起祿盧貴泰鄭李喆徵李亨天金麟瑞金弘章韓濞韓泰相印重載吳重鉉吳泰瑞安相普任鎭廷蔡鵬翔尹任章金振聲金夏重韓錫一白潤芳洪碩一李靖僉知中樞府事韓埈李長溶金振大申以權崔龍淵金振平南德弼李相吾金兌潤鄭宅仁具協朴獻徵李世迪姜瀗丁志寯趙成裕洪樂善蔡堉李鄘李廷彪呂光尹崔德麟崔光彦金振平韓國弼洪五範姜佐臣宋寅夏閔鍾醇李長英李光新李翼聖李祉膺宋相賢金一壽李鳴稷閔㝡壽俱以老病或謝恩或在外未上來竝依例減下景福宮衛將金仁喆病難供職呈狀乞遞改差何如傳曰允
정조 18년
李羽晉以刑曹言啓曰因兵曹啓辭毆打結束色書吏首犯承政院使令趙龍賢韓盛孫金興太等依律嚴治事命下矣取考律文則宮內忿爭條有曰凡宮內相敺者杖一百依此律趙龍賢韓盛孫金興太等各決杖一百放送之意敢啓傳曰知道
정조 18년
李羽晉以義禁府言啓曰式年東堂文二所試官金載翼尹悌東申溆等勘罪律名收議大臣草記批旨內從多議施行可也事命下而領議政洪樂性右議政李秉模俱以制書有違律及不應爲事理重律獻議矣金載翼尹悌東申溆等係是兩罪俱發從重論以制書有違律各杖一百收贖告身盡行追奪何如傳曰允如有功議各減一等可也
정조 18년
禁府啓目粘連向前金熙采李彬李商采等今番武試違越定式木箭鐵箭之只計退步俱極可駭以此照律何如判付啓後勿違越受敎之意嚴飭放送爲良如敎又啓目舒川前郡守朴聖集原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓依允又啓目前承旨兪漢寧原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓觀於渠供與呈課相反至以傍觀立證而臺監亦豈白地搆虛乎卿等送言臺監詳問事實參互囚供具意見論理議處爲良如敎
정조 18년
知敦寧閔鍾顯疏曰伏以是月之吉祗謁廟宮聖體益康中外欣欣仍伏念臣於向來罪犯莫逭於自作嚴譴荐承於政席春明一出關塞渺然蒼黃震懍求死不得乃蒙聖度之曲庇特推好生之至仁沛雨露於霜雪之中藹敎誨於責罰之際雖仁天之育庶物慈父之牖迷子何以加此臣於是手擎參酌之恩敎內訟辜負之大戾惶汗浹背感涕被面竊自期從今以往惟當沒齒畎畒歌誦聖澤以爲一半息補之圖至若榮途舊踐實非臣夢想之所及不料玆者甄敍有命繼有敦府經筵之除數日之內恩旨聯翩有若微眚薄過之旋蒙滌蕩者然臣拜稽祗奉且惶且感實不知負罪如臣何以得此於聖明之下也噫以臣無狀叨躐至此前後恩造與天無極臣雖頑如木石尙具彝性豈不欲殫誠竭智仰酬洪私之萬一而顧其賦性鈍滯知思昏塞孤恩負國自底僨誤以至今番事而極矣中夜思惟反躬慙悼寧欲無生抑臣嘗獲聞於家庭矣人臣立朝若係自上處分則雖責敎至嚴罪名至重而收敍存錄之後不敢復事撕捱者道理當然臣之不肖尙於此義耳熟而能記焉則今此除命之下豈敢不思所以竭蹶扣謝粗伸微分毋失先規而惟是向來堂疏下語深緊有非尋常官箴之比蓋臣草記陳請竊附於嚴科場矯士習之意而畢竟昏昧迷錯失於擧行人若執此而論臣之罪則臣當愧伏之不暇而今其遣辭旣險且怕必欲擠之於極罪者抑何故也雖然向使臣忠信有素孚于同朝則人之爲言胡至於是危臲之蹤慙悸之情不敢以時月之稍久有所自解則又安敢揚揚冒進以壞區區之廉防哉玆不得不略暴危懇冒控崇聽伏乞聖慈俯賜鑑諒亟削臣所帶之職仍治臣瀆撓之罪以謝人言以肅朝綱千萬幸甚臣無任云云答曰省疏具悉卿其勿辭行公
정조 18년
行都承旨黃昇源坐行左承旨沈晉賢坐直右承旨洪仁浩坐左副承旨李羽晉坐右副承旨金啓洛坐直同副承旨南公轍內閣直注書鄭文始仕一員未差假注書韓致重仕直事變假注書尹東壽仕
정조 18년
藥房提調徐有防副提調黃昇源啓曰伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 18년
李羽晉以都摠府言啓曰今日入直內三廳武兼禁軍及軍兵等中日習射請出標信傳曰知道
정조 18년
李羽晉啓曰大司憲李聖圭未肅拜執義許晊掌令曺允遂李景溟持平李瑞朝呈辭持平洪秉臣傳旨未下監察茶時之意敢啓傳曰知道
정조 18년
金啓洛啓曰禁衛營將官來言今日本營軍兵日次私習云矣敢啓傳曰知道
정조 18년
黃昇源啓曰明日常參經筵取稟傳曰停
정조 18년
傳于黃昇源曰都承旨右承旨入侍
정조 18년
李羽晉啓曰卽者議政府錄事來言左議政金履素以爲雖伏承勿待命之敎罪負未勘轉益震懍仍爲席藁恭俟鈇鉞之誅云仍納命召何以爲之敢稟傳曰勿待命事遣史官傳諭仍傳命召
정조 18년
金啓洛啓曰卽見濟州牧使沈樂洙狀啓則跋辭末端添入病狀語涉屑越事極未安原狀啓係是邊情雖不得不捧入而該牧使不可無警從重推考何如傳曰狀語只陳擧行實狀亦不可謂屑越願入玉門之情昔人所道何靳於今差代交龜自致冬春之際亦未可謂乍往旋遞該牧使沈樂洙特爲許遞月前聞於筵臣萊伯之病亦然屢呈備局云而大臣則無論濟牧萊伯尙無所奏近來廟務之積滯有如此問于廟堂如果然矣與濟牧竝令遞擬其代可也
정조 18년
傳于黃昇源曰政官牌招開政
정조 18년
有政吏批判書李致中進參判洪明浩進參議未差行都承旨黃昇源進以韓光植爲校理鄭履綏爲修撰尹益烈爲副修撰柳戇爲工曹判書徐有臣爲左尹李敬懋爲軍器提調鄭㝡成爲吏曹正郞朴命燮爲吏曹佐郞
정조 18년
兵批判書具庠病參判柳誼病參議朴宗甲入直進參知兪漢寧拿處右副承旨金啓洛進副護軍韓光植副司直李鼎揆林蓍喆閔台爀趙武範尹致性李重蓮副司果李東冕鄭尙愚副司直李得臣以上竝單付
정조 18년
以京畿監司徐龍輔狀啓華城城役材木所載船致敗時折衝金五成救活人命拯得材木事傳于洪仁浩曰極爲可嘉南陽人金五成事下諭于留守處使之據實狀聞
정조 18년
以忠淸監司李亨元狀啓道內雨澤農形馳啓事傳于南公轍曰去卄七八之風災不待狀聞聞知言念民事是豈一刻弛心處乎大抵近來諸道狀聞諱災太過以其登聞之語難以的信其可曰盡分憂之責乎風災之前條列登聞其虛實相錯今觀此狀亦與所知有差異處道伯之仍任意謂慣知道內物情矣近觀擧措諱災處太諱災偏信處太偏信守令用事小民受困災實判於勢力淺深決於恐喝欲觀其終不覺悟當有別樣處分所謂某某邑守令中亦當有別般懲一之擧以此傳敎回諭如是而一夫白徵一邑混錄爲道臣者焉逭何等之律乎竝以此意各別着念事嚴飭回諭渰沒人之待月終公事登聞云者亦豈成說乎當該道臣推考狀啓下廟堂措語嚴飭還下送關東則三陟蔚珍之海邊水漲一二戶雖非渰沒卽請恤典枚擧登聞則錦伯事尤豈不稽忽東伯處則依狀請各別顧恤事回諭
정조 18년
金啓洛以備邊司言啓曰忠淸監司李亨元狀啓有草記稟處之命矣取見其狀本則備陳道內綿農失稔之狀仍以爲自今十月至明年九月公州等二十六邑砲保價布錢木參半各樣軍布純錢代捧洪州等二十八邑砲保價布及各樣軍布一倂純錢以紓民力事請令廟堂稟旨分付矣公州洪州等邑之强加區別雖與嶺南啓本之太涉圇若有間焉其分等之不分明所請之無限節與嶺啓無甚異同本道以其一路純代之有例敢爲此陳請之擧而被災深淺年各不同何可以一時特恩作爲援例之事乎今此二十六邑砲保折半之外一道之身布軍布俱爲純錢本道綿農雖云被歉邑之沿峽田之燥濕必有此疆彼界尤甚之次之別而參以臣等聞見稍勝處或請純代太歉處及請折半此固理會不得而爲道臣者不欲細究詳覈只以邑牒民訴混請代錢若是無難事體道理萬萬未安該道臣李亨元爲先從重推考此狀啓亦爲還下送使之逐邑査究消詳分數更爲狀聞後稟處九十月當亦依嶺南例限以至月權退待本道狀聞處分回下後收捧之意分付於各營各司何如傳曰允爲民一念何時不然而今年則四十日亢暘中心如焚轉成煩渴之症至今生涼之後亦飮涼劑猶以七月念七之雨爲幸而八月念七之風爲害甚於其前之亢暘近來爲南民憂悶之思豈待狀本而有所加減觀此草記卿等雖以國體爲言苟益於民何論特恩之無可施與否又何論前例之有無後弊之如何乎且思之此敎非欲爲要譽之政若或依草記更令分等則是不念望哺之情也亦豈忍爲是砲保各營門各衙保布特竝勿拘分數竝付之道伯宜分等或停或代以紓一方百姓之力而只以擧行後形止狀聞事分付以此傳敎書付道內坊曲而如是申諭之後雖一夫一婦有白徵之冤當該道臣焉逭嶺海之典當該守令亦於卽其地方定配書付坊曲民皆聞知與否卿等發遣備郞分左右道一一暗行探察以來其不勤者摘發草記俾實惠期於下究可也
정조 18년
金啓洛以壯勇營言啓曰本營中日試射時騎芻沒技人依節目別單書入之意敢啓傳曰知道
정조 18년
沈晉賢以弘文館言啓曰新除授副修撰尹益烈卽爲牌招察任何如傳曰允
정조 18년
領議政洪樂性箚曰伏以今日卽藥院問安日次也臣擬將趨簉庸伸耿結之忱而賤疾彌苦之中重添寒感蠢動無望夜枕明發翹瞻五雲不任戀鬱之至臣若登筵則欲爲提達而未果玆敢箚陳焉向日李益運筵中擧措臣雖不目擊伏見傳敎可知其光景矣近來新進少年多不識法綱之森嚴反或犯朝體之屑越則朝家縱加恕貸臣將仰請其罪俾庸玉成豈反爲渠分疏哉第聞其情理之切可矜與韓晩裕無異云其在一視之政合有參酌之道且其干負不至一罪則投之瘴海之荒島恐或過中況晩裕旣蒙天恩而益運亦孝理中一人乎顧臣有懷無隱不避煩瀆之嫌又此仰聞惟聖明垂察焉云云答曰省箚具悉卿懇今日日次問候之未參何必過引附陳事卿亦不以爲不然亶以干負不至一罪而一旣蒙宥一則不恕合有一視於孝理爲言重違卿言特允卿請仍傳曰此批答遣史官傳諭
정조 18년
金啓洛以義禁府言啓曰領議政洪樂性箚子中李益運情理之切可矜與韓晩裕無異云其在一視之政合有參酌之道爲辭而批旨內附陳事卿亦不以爲不然亶以干負不至一罪而一旣蒙宥一則不恕合有一視於孝理爲言則重違卿言特允卿請事命下矣全羅道羅州牧黑山島勿限年定配罪人李益運卽爲放送事分付該道道臣之意敢啓傳曰知道
정조 18년
金啓洛以義禁府言啓曰時囚罪人金載翼尹悌東申溆等各杖一百收贖告身盡行追奪照律草記批旨內如有功議各減一等可也事命下矣尹悌東七代祖斗壽光國功臣申溆十一代祖叔舟佐理功臣云竝功減一等各杖九十收贖奪告身四等放送而金載翼以他罪議處公事旣承依允之命姑爲仍囚待開坐照律放送之意敢啓傳曰知道
정조 18년
禁府照目文科初試二所試官金載翼矣紙品過厚飭敎何如而今番榜目紙不遵定式極爲可駭以此照律罪杖一百收贖告身盡行追奪私罪奉敎依允爲旀功減一等爲良如敎
정조 18년
應敎李相璜疏曰伏以臣向蒙恩除獲叨見職而若臣苦衷悲懇已蒙聖明之所矜燭矣離舍病母供奉職事萬萬非情私之所敢出而時値議諡有命飭敎截嚴遂不得不黽勉出膺矣臣於翌日始伏見大僚筵奏之頒諸朝紙者則蓋以向來賓對時臺臣始旣越次陳啓末乃以姑停書出者有乖臺體至請譴罷之典特蒙允可之音矣緣臣聾聵茫未得聞揚揚冒出殆若無故者到今追思惶愧靡措其情則始雖出於不知其跡則得不近於貪榮而忘廉乎臣亦伊日兩司中一人而越次之失臣與諫長一也誠莫知恩罷之典何爲獨及於諫長而不及於臣身也委罪倖免已切私心之恧縮而抑恐朝家刑政亦不容如是斑駁且況諡坐擧行之大壞格例試榜紙品之不能審察論厥辜犯宜無間於撰狀之人主試之臣而或獨被輕勘或獨免郵罰同罪異律俱係臣難進之義而臣向因情窮勢急猥陳請急之章歸見病母則證形危劇眞元澌脫奄奄床席轉側須人者今已多日矣蓋其風痺本祟自是積年痼疾雖値少間之時揲匙被服尙待臣身而況今諸節添加藥餌爲命寒暖之調適食飮之勸進非臣則替護無人抑情就直斷無其望帶職在家徒積瘝厥之罪伏乞聖明亟許鐫罷臣職名無使有罪而倖逭仍得專意救護以伸至情公私幸甚臣無任云云踏啓字
정조 18년
書下御題于政院命入直閣臣仕進承旨製進敎曰左尹趙鎭寬固知其能文而未見其四六今番應製亦爲製進直赴李始源處則使其弟司成李肇源賚傳御題使之製進可也諸臣俱爲製進命原任提學蔡濟恭原任直提學李秉模看閱諸券各書題評訖御考御評書等後頒賞三上直赴李始源新印中庸一件賜給時無職名冠帶常仕則過矣儒巾則亦過矣令其弟替受御評擲地金聲於爾云是領府事蔡濟恭評全篇制作似是胸中流出不可等閑看了右議政李秉模評蜀與眉州豈必再費鋪舒三下漢城左尹趙鎭寬紙三卷筆五枝墨二笏賜給御評自是熟手濟恭評典實手段亦不易得但視如一家人必欲對大壯二字語涉漫冗望如蹲䲭四字亦屬疵辭是爲可欠秉模評滕閣竹樓之句何乃太逼科體是亦爲賢責備草三下禮曹參議徐榮輔紙二卷筆三枝墨二笏賜給御評釋褐近十年最得意濟恭評黼黻手段豈易得乎但豳晉間樂國五字未知有依據否有西晉東賓是天涯地角謂之豳晉間未見其穩當秉模評元篇自有古色偉唱儘然俗調諸作皆以蘇氏作主而忽以三蘇誇張蜀産此又高一着次上右承旨洪仁浩御評科體中稍可優等非可論濟恭評非徒圓熟兼以精鍊合與四天作爲對局六偉諸券中此最爲勝秉模評對局未也無愧接武次上同副承旨南公轍御評潔則潔矣且是箕裘之業他日館閣亦自有餘濟恭評他日館閣手段但六偉少遜於一天作秉模評超出等夷六不必遜於一天但比之文差遜儘無全功次上右副承旨金啓洛御評元是庭初三下調況又久抛之餘乎濟恭評筆勢優優不窘可知詞苑老手秉模評圓暢縝密不見空缺老手之評可知不虛各紙一卷筆二枝墨一笏賜給草次上左副承旨李羽晉紙一卷賜給御評抛閣之故濟恭評才情溢外較二天作似勝秉模評輕盈可玩次中左承旨沈晉賢御評如非借手必是率口濟恭評亦不易得宜入優等秉模評全篇實多可喜而燕賀白髮如無來歷則恐非少類次下都承旨黃昇源御評超等無論顯疵何多濟恭評別無超等之句又無顯執之疵秉模評蓋多科臼語絶少淘洗字
정조 18년
甲寅九月初十日辰時上御重熙堂都承旨右承旨入侍時行都承旨黃昇源右承旨洪仁浩記事官鄭文始記注官金良倜承膺祚以次進伏訖上曰舟橋堂上如未出去忠淸道狀啓回啓後進去事分付賤臣承命出傳上曰王大妃殿進御行濕流氣飮前方中蒼朮赤茯苓加五分升麻減八分木通減五分漢防已減三分加人蔘一錢細辛五分自今日一貼式煎入出榻敎上曰進御加減逍遙散一貼煎入出榻敎仍命退承史以次退出
정조 18년
行都承旨黃昇源坐行左承旨沈晉賢坐直右承旨未差左副承旨李羽晉坐右副承旨金啓洛坐直同副承旨南公轍內閣直注書鄭文始仕直一員未差假注書未差事變假注書尹東壽仕
정조 18년
李羽晉啓曰大司憲李聖圭牌招啓辭未下執義許晊掌令曺允遂持平李瑞朝呈辭掌令李景溟在外持平洪秉臣傳旨未下監察茶時之意敢啓傳曰知道
정조 18년
傳于沈晉賢曰輪對官入侍
정조 18년
傳于沈晉賢曰再明卽先朝誕辰也適値動駕百官以隨駕齊會豈可只令行禮於奉安閣眞殿行禮時二品以上入內庭三品以下外庭入參事分付
정조 18년
李羽晉啓曰卽者議政府錄事來言左議政金履素以爲雖伏承勿待命之敎罔赦之罪未蒙重勘窮蹙之情轉益惶懍不敢以瀆撓爲懼仍爲冒死席藁恭竢鈇鉞之誅云仍納命召何以爲之敢稟傳曰勿待命事遣史官傳諭仍傳命召
정조 18년
以寶劍望筒傳于金啓洛曰懸頉摠管許遞前望單子入之
정조 18년
備邊司薦望以曺命楫爲濟州牧使
정조 18년
傳于李羽晉曰再昨次對嶺伯事筵說可謂問東答西當該承旨遞差注書汰去殿講兼行次對日筵說多有上下酬酢而尙不修入其時該房雖已遞去亦有下敎於入侍承旨則焉敢若是遲滯可謂兩罪俱發不可遞差而止當該承旨洪仁浩加施禁推嚴飭明日內修正以入
정조 18년
以慶尙監司趙鎭宅狀啓眞殿茶禮所用柚子體小色靑惶恐待罪事傳于黃昇源曰勿待罪事回諭
정조 18년
以黃海監司李泰永狀啓安樂郡守李文會催促下送事傳于沈晉賢曰今日內下送後令該曹草記
정조 18년
以黃海監司李泰永狀啓禁衛營上番軍使虞候點送令廟堂稟旨分付事傳于金啓洛曰依狀請施行事回諭
정조 18년
以全羅監司李書九狀啓扶安泰仁邑民戶被燒事傳于沈晉賢曰扶安被燒民戶如彼夥然極爲矜悶應式外別加顧恤嚴飭邑宰斯速結構奠接後形止狀聞其中小殘獨戶歉歲何以辦納還上身布乎特竝停退大中戶還上停退被燒人還與布竝蕩滌事回諭泰仁依此擧行事回諭
정조 18년
以濟州牧使沈樂洙狀啓琉球國漂海人問情馳啓事傳于金啓洛曰觀此狀辭不待稟處旱路順付可知其無例然十一人之漂流而生存者四人雖欲覓舡裝送其能生還未可必到此前例有無不足說人命所關果何等至重乎藉使生存者只是一二人則亦可給船放海乎具由事狀別定齎官入送北京指路福州似合交隣國重人命之義況今使行不遠若能星火知委及期押來亦或順付於使行使行入去時率去則抵彼綽可周旋勿論如此如彼從旱路依願還送爲好令承文院問于在城內都提擧及原任大臣草記待批下三懸鈴分付道臣及牧使處
정조 18년
沈晉賢以吏曹言啓曰安岳郡守李文會今日內下送後令該曹草記事命下矣纔已催促下送之意敢啓傳曰知道
정조 18년
南公轍以賑恤廳言啓曰中部義城正契任掌李二得今月初十日本洞路傍得一歲遺棄男兒同里居良女韓召史欲爲收養南部惠民署契任掌李福金今月初十日本洞路傍得二歲男兒同里居良女李召史欲爲收養貧不自食皆願受料告于本部自該部同日牒呈故依節目竝爲給料使之乳養之意敢啓傳曰知道
정조 18년
沈晉賢以禮曹言啓曰今九月十三日奉安閣展拜事命下矣在前如此之時毓祥宮亦有展拜之例今番則何以爲之乎敢稟傳曰一體磨鍊可也
정조 18년
沈晉賢以承文院公事提調意啓曰濟州牧使沈樂洙狀啓琉球國漂海人問情馳啓事傳曰觀此狀辭不待稟處旱路順付可知其無例然十一人之漂流而生存者四人雖欲覓舡裝送其能生還未可必到此前例有無不足說人命所關果何等至重乎藉使生存者只是一二人則亦可給舡放海乎具由事狀別定齎官入送北京指路福州似合交隣國重人命之義況今使行不遠若能星火知委及期押來亦或順付於使行使行入去時率去則抵彼綽可周旋勿論如此如彼從旱路依願還送爲好令承文院問于在城內都提擧及原任大臣草記待批下三懸鈴分付道臣及牧使處命下矣依下敎問議于在城內都提擧及原任大臣則都提調臣洪樂性以爲琉球漂人之從其願陸路還送事聖敎至當好生之大德恤遠之盛念遍及於海外殊邦雙擎莊誦伏不勝欽仰攢頌之至至於順付節使之行事勢尤極便當依下敎卽速擧行實合事宜云領中樞府事臣蔡濟恭以爲天地之大德曰生旣知其從水路則必死從旱路則可生而特以區區前例之無以考據勒令驅送於有死無生之地者是豈天地之德乎狀啓判付與天地同其仁欽頌之外寧容他議使行未發之前能及與未及難以預定及則事尤便順不及則別遣齎官之外似無他道云行判中樞府事臣朴宗岳以爲臣伏讀判付交隣國重人命之德意與天地同其大區區前例有無不足論也但使行之期只隔一朔一朔之內候風率來有未可知若不及則別定齎咨官入送恐合似宜云行判中樞府事臣金憙以爲臣只仰交隣國重人命之聖意出尋常萬萬不敢更容他議云都提調臣李秉模以爲漂人由陸之願諒非獲已情甚可矜而遍考謄錄旣無可據之例在下擧行只當諭以事理候風發送而伏奉狀啓判付德音曠蕩與天同大欽仰感頌之外更何敢容議雖以大國言之琉球同在執壤之列似不以無於例之例有所持疑若及使行則實爲渠輩萬幸如其不然則定齎官入送恐合事宜云矣敢啓傳曰知道自本院星火知委期於兩使行渡江前順付十月舶趠其往當如還嚴飭道伯勿使踰期如或過時定齎官押付於使行所到處可也止
정조 18년
金啓洛以兵曹言啓曰今九月十三日大駕詣毓祥宮奉安閣展拜時何營軍兵隨駕何營軍兵留陣而禁軍及馬步軍以幾番幾哨磨鍊而餘軍留營何以爲之乎敢稟傳曰訓局步軍十哨馬軍三哨爲先後廂禁軍三番隨駕禁衛營留陣其餘留營置之可也
정조 18년
金啓洛以備邊司言啓曰東萊府使尹弼秉以病求遞屢度呈狀而邊門重地遞易可悶果未提奏不勝惶恐第其病旣難强瓜亦已熟故其代擬望以入之意敢啓傳曰知道聞筵臣之說在於悶旱時昨日提敎者申飭行公與許遞間尙無一言以致此時嶺邑守令之瘝曠也聞其治績遞亦可惜可强與否問于道臣如可强待麥秋以此望筒入之可也
정조 18년
義禁府啓目前承旨兪漢寧更招云云判付內辭緣發問目嚴問則箇箇發明終不直陳是白乎乃臺監之當初呈課旣出目擊退後送言又因特敎則白地搆捏萬萬無是理而今此囚供泛以一二侍從之參看爲說亦不指的姓名語極糢糊跡涉漫漶所當請刑是白乎矣曾經侍從勿爲請刑載在大典通編上裁何如判付啓臺監之說不可歸之白地構誣囚供發明亦豈可歸之專不近似臺監則只聽皁肆之所傳而呈課必是參班侍從中有姓同者之犯科而誤告更令査覈有傷事體此囚段不能謹飭得此情外之斥云者供語果甚質實取考相當律名卽爲勘放後草記爲良如敎又啓目舒川前郡守朴聖集校卒輩付同罪人多日逗遛以致京司現捉之境事極可駭以此照律罪從重論杖八十收贖奪告身三等私罪奉敎依允
정조 18년
義禁府啓曰時囚罪人兪漢寧更招供辭判付內臺監之說不可歸之白地構誣囚供發明亦豈可歸之專不近似臺監則只聽皁隷之所傳而呈課必是參班侍從中有姓同者之犯科而誤告更令査覈有傷事體此囚不能謹飭得此情外之斥云者供語果甚質實取考相當律名卽爲勘放後草記事命下矣取考律文則大明律不應爲條有曰犯不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣兪漢寧杖八十收贖奪告身三等放送何如傳曰允如有功議各減一等可也
정조 18년
正言李元八啓曰請金甲島爲奴罪人克觀古今島爲奴罪人克泰更令王府嚴鞫得情夬正王法措辭見上請逆賊尙魯亟施孥戮之典措辭見上請亟寢秋曹罪人柳師文放釋之命仍令王府設鞫嚴問夬正典刑措辭見上答曰不允
정조 18년
敦寧都正李之英疏曰伏以臣跡本畸孤年且衰耄跧伏窮鄕念絶榮途自分爲聖世之閒氓矣迺於今春國有大慶特推錫類之仁猥荷陞資之命繼以有敦府除旨恩誥遠降閭里動色臣心之上以抃祝下以榮感當如何哉固當卽日登途祇謝天陛而衰質添病屢朔沈淹許久虛縻惶隕冞切入秋以來賤疾稍蘇始得扶舁入城纔已肅命而稽謝之罪實無所逃且臣敦寧已盡公格所在不可仍冒玆敢援例陳章仰瀆崇嚴伏乞亟賜遞改以存公法仍治臣瀆擾之罪以肅朝綱千萬幸甚答曰省疏具悉疏辭下該曹稟處
정조 18년
吏曹啓目粘連啓下是白有亦觀此敦寧府都正李之英上疏則以爲臣敦寧已盡公格所在不可仍冒亟賜遞改亦爲白有臥乎所旣無敦寧則揆以公格不可仍置今姑改差何如啓依允
정조 18년
負罪臣金履素疏曰伏以臣之罪可勝言哉臣之日前負犯臣亦莫知爲而自陷於萬戮猶輕之科此誠死期將迫者也始也賓對有命乃敢息偃在床致勤嚴敎及其顚倒登筵不知自訟之不暇乃反支離言私全昧國耳忘身之義語涉煩瀆罪大慢蹇猶不自知其陷於大戾而一向頑迷全無省覺又犯妄言之誅由前則義分虧蔑由後則擧措顚錯臣罪至此鈇鑕有餘噫臣之有臣身是誰之賜也微殿下父母於臣天地於臣則臣之爲薤爲粉久矣以若危臲之餘喘蒙若庇覆之至澤冥升至此尸素而已而今敢以此身反以爲己有無所爲於奔走而動輒引疾無所事於謨猷而去益占便甚至有日前負犯而極孤恩負國之罪擢髮難贖蒼黃震剝直欲卽地滅死而不得金吾胥命猶屬晏然縣獄泥首實出於義分之所不已而旣伏承軫念民弊之敎則進退維谷衷情惶隘投身江郊席藁俟勘于今數日而嚴誅不加恩敎荐下一息未泯之前只自惶懍感激不知死所至若命召之連爲還納非不知臣分之益虧罪犯之愈大而此亦由於窮蹙切迫萬萬不得已死罪之中尤添死罪而連伏承勿待命之下敎益不勝震懍隕越百爾思量不知所以爲計蓋命召之受與不受均是罪也則隨卽還納以傷事面固非常分之所敢出而若其冒昧祇承尤屬唐突跼天蹐地轉益罔措噫有臣如此不被當被之重律其何以自立於天壤之間而爲戒於朝廷之上哉玆敢效古人獄中上書之義冒死自列以請鈇鉞之誅伏乞聖明亟降威罰勘臣當死之罪以爲人臣不忠無嚴者之戒則臣雖就金木之典亦無恨矣答曰省疏具悉卿懇是豈如是過引之事意在無隱言亦匪怒卿須安心勿辭卽日入城仍傳曰此批答遣史官傳諭傳命召止
정조 18년
甲寅九月十一日辰時上御熙政堂左承旨入侍左副承旨輪對官入侍時行左承旨沈晉賢左副承旨李羽晉假注書韓致重記注官金良倜承膺祚內贍直長尹淑基尙衣別提李長演西氷庫別提梁慶元義盈庫直長任希復宗廟令柳謐掌樂主簿李周斌承文校檢白師敏司宰奉事李祉亨西學訓導韓光烈社稷令柳相文禁府都事李元臣司饔僉正李厚燾繕工副正洪載淵漢城判官李基讓長興奉事崔奎晶典牲副奉事金順行奉常正吳泰賢判官柳師模敦寧判官徐日輔主簿李脩輔軍資判官李英裕禮曹正郞洪敬熙中學訓導盧尙熙校書判校李顯采戶曹佐郞林秉遠內資直長李宗恢司圃直長李喆祚尙瑞直長李承默都摠經歷金儀祥典設別提洪秉德別檢南正和刑曹正郞李潤明徐潞修佐郞李根通禮院引儀南陽履蔡潤銓濟用副奉事李志淳成均司藝文躍淵廣興守曺命峻東氷庫別檢李在翼司僕僉正趙祥逵儀賓都事宋畊玉司䆃主簿李命奎禮賓主簿李瑞運瓦署別提金逵瑞掌苑別提成殷柱東學訓導劉弘基平市直長朴正圭造紙別提李元膺吏曹正郞閔師宣中樞經歷柳光濂以次進伏訖上曰輪對官以次進前淑基等以次進前各奏職姓名職掌謐曰祭享時祭器洗滌時例以莞席覆之籩豆亦以此席盛出而各室拜席色樣相似昏夜蒼黃擧行之際恐有相混之慮設或相混無以分辨事之悚憫莫此爲甚與戶曹判書屢次相議拜席則或以靑縇飾邊或以黑紋織拜字似好而事係殿內故不敢自下擅便敢此仰達矣上曰與戶判議之謐又曰功臣位板盛出器子已承成命戶曹今方營造而功臣位板排設時磚石傾仄位板每有顚仆之患地衣下鋪坐板則事甚便好冬享不遠故敢此仰達矣上曰亦與戶判相議爲之謐又曰今年本署刈草時臣與兵曹郞廳眼同爲之而大門內左右及前後殿左右邊所見甚爲精潔而至於苑中深處則芟刈之際穉木受傷亦甚可悶從今以後自大門內左右以至前後殿左右望見處及後墻外量宜定界限刈草苑中深遠之地則置之無妨故敢此仰達矣上曰從便善爲之謐又曰祭物精備專在於典祀官而大享時則看檢者不必爲慮而至於朔望時太常官員輪回差來其中不無鍊熟者而如遐鄕新入者則不辨頭緖且威令不行難保其事事必精而廟司則塡祝修掃等節擧行多端無以眼同檢察依各陵例令大祝兼典祀官恐合事宜故敢此仰達矣上曰大祝之兼管姑難輕議其所擇送之方令本寺草記稟處可也出擧條上曰輪對法意何如而每以無所懷仰對烏在其執藝之義乎閑寺則雖無可言而若有職務之寺則宜一一詳思仰陳可也上敎泰賢曰何年登科乎泰賢曰甲午科出身也上曰本寺有何弊乎泰賢曰近來釐正之後別無可陳之弊矣上曰汝爲久任須善爲之英裕曰臣待罪本職去夏輪對時他倉流來欠縮米太小米竝五千餘石冒昧仰達矣伏奉議于判堂從長區處之聖敎考出辛巳以後弊源稟議于本曹判當矣本曹亦未敢容易區處而大抵本監卽是國初最先設立以軍國重務大臣提調衙門而掖庭禁軍等放料自有定日元無越朔推移之路與貢價上下或先或後者不同矣別庫乃是倉監餘穀別儲者而近來別庫充滿而倉監空虛故倉監不足之數每年移劃於別庫則倉監輕而別庫反重矣本監欠縮之弊有二端一則斗給之縮也一則移劃之縮也先朝辛巳釐正時二縮一倂區處而其後甲辰釐正時斗給縮則稟達區處而至於移劃縮則本曹每嫌於本監分倉之偏少生縮不敢上達故自辛巳以後欠縮至今自在實爲近年之痼弊以今一年言之五朔移劃不勝其弊而今年收租雖滿二萬來春移劃又當如前至於太小米尤爲太半不足不勝悶迫敢此仰達矣上曰出擧條今番則令廟堂稟處可也出擧條止英裕又曰禁軍放料時每患紛雜故先朝時有別造斛斗都給之事矣今若各其番長率其隊下詣監都受後番長分給於各其隊下軍容整齊不爲紛雜則自無偸竊之患而事關戶兵兩曹故敢此仰達矣上曰令戶判問于兵判草記稟處可也出擧條上敎敬熙曰居在何邑敬熙曰居在定州上曰何年登科敬熙曰丙子年登科上敎根曰是誰也晉賢曰李兢淵之子也上曰予每念先故矣上敎志淳曰汝是誰之孫也晉賢曰先正臣李滉之孫故郡守李龜應之子也上曰年幾何志淳曰三十三上曰何年入仕乎志淳曰辛亥年入仕也上敎命峻曰年限過乎命峻曰六十七也上曰年限前一守令爲之則好矣祥逵曰各軍馬納馬法意甚重而渠輩納馬之際其弊不少此後若不於限內還納則一依事目論罪事申飭各營門恐合事宜故敢此仰達矣上曰有提調不必更爲申飭矣羽晉曰筵中奏對所當別白而司僕僉正趙祥逵所懷陳達之際語多糢糊事甚未安推考警責何如上曰嗇夫之喋喋無關於實績而糢糊之外全沒着落更思猥越莫甚念其先故雖不汰職難責弊寺蘇救之責他司令該曹口傳相換可也出擧條奎晶曰本庫別無弊端而但如干所用紙地一依官支定給價取用此或爲貢人之弊故敢此仰達矣上曰下人之如彼侵漁猶可痛禁況官員之如許染指乎公用之如許勒買猶可嚴禁況私用之如彼抑奪乎謬例之出於何時何官之犯科最甚令廟堂除尋常各別嚴査草記萬有一貢人慮其向後之十倍逞憤有所欺隱而本司不能多岐査出其可曰有紀綱乎長興庫如此則其他貢物衙門之暗地依舊下手不問可知令各該提擧各別釐正而釐正後勤慢本司考察依舊襲謬之處草記論罪端揆則新拜有司亦少年此等事其所淬勵宜有別焉此所以近日一付之廟堂者也出擧條上命書傳敎曰明日齋宿再明日行眞殿茶禮其日仍詣毓祥宮所奉先朝影幀奉安閣展拜今番雨漏修改處奉審仍行還安之禮禮畢後還宮以此分付禮曹仍命退諸臣以次退出
정조 18년
甲寅九月十一日辰時上御重熙堂右承旨舟橋堂上入侍時右承旨洪仁浩記事官鄭文始記注官金良倜承膺祚舟橋司堂上沈頤之以次進伏訖上敎頤之曰昨日舟橋旗色等屬詳爲看審乎頤之曰一一看審則多有色渝不堪用者不得不改染矣至於鐵物等屬略略修改以用矣上曰不可已者外竝省略爲之可也上曰進御加減逍遙散一貼煎入出榻敎仍命退諸臣以次退出
정조 18년
行都承旨沈煥之齋宿行左承旨沈晉賢齋直行右承旨金履成齋宿左副承旨金啓洛齋直右副承旨尹致性齋宿同副承旨南公轍齋宿注書鄭文始齋宿一員未差假注書韓永建齋直事變假注書尹東壽仕
정조 18년
沈晉賢啓曰明日動駕相値視事頉稟之意敢啓傳曰知道
정조 18년
金啓洛啓曰大司憲李聖圭牌招啓辭未下執義許晊掌令曺允遂持平李瑞朝呈辭掌令李景溟在外持平洪秉臣傳旨未下監察茶時之意敢啓傳曰知道
정조 18년
傳于沈晉賢曰禮房承旨馳詣受香所奉審摘奸以來
정조 18년
傳于沈晉賢曰京試官入侍
정조 18년
假注書韓致重汰去代以任厚常爲假注書
정조 18년
假注書任厚常在外代以韓永建爲假注書
정조 18년
沈晉賢啓曰擧條之與筵奏相左者飭敎何如而昨日軍資判官李英裕所懷陳達之後書送擧條而與記注草冊多有逕庭屢次退却終不改送以致經宿而不得入啓事未前有萬萬駭然所當重勘而本院請推之外無他可施之罰何以爲之敢稟傳曰擧條之比筵奏或詳或略大臣卿宰莫不自昔伊然今豈可獨責於殘司一蔭官乎若此則昨日長興庫官員擧條之疎略尤不成說彼何闔眼此何吹毛無論如此如彼此等不緊之事如是張皇論列不知其酬應之煩萬萬駭然當該承旨爲先遞差惟其言是從之知申亦爲遞差
정조 18년
金啓洛啓曰卽者義禁府都事來言左議政金履素今方待命於金吾門外云係是大臣去就敢啓傳曰知道
정조 18년
沈晉賢啓曰卽者議政府錄事來言左議政金履素以爲罪負未勘恩諭荐降此時瀆撓尤爲死罪雖不得不冒罪入城而衷情惶隘有不敢偃伏私次進伏金吾門外恭俟鈇鉞之誅云仍納命召何以爲之敢稟傳曰勿待命事遣史官傳諭仍傳命召
정조 18년
假注書徐俊輔改差代以柳遠鳴爲假注書
정조 18년
假注書柳遠鳴改差代以具得魯爲假注書
정조 18년
假注書具得魯改差代以曺錫中爲假注書
정조 18년
假注書曺錫中改差代以李勉昇爲假注書
정조 18년
假注書李勉昇改差代以尹致永爲假注書
정조 18년
都摠管前望單子入之洪檍落點
정조 18년
傳于金啓洛曰未肅拜摠管許遞前望單子入之
정조 18년
傳于金啓洛曰將任例不得兼帶都摠管金持默許遞前望單子入之
정조 18년
摠管前望單子入之柳戇落點
정조 18년
傳于沈晉賢曰禮曹判書徐鼎修許遞前望單子入之待下批牌招察任
정조 18년
禮曹判書前望單子入之閔鍾顯落點
정조 18년
傳于沈晉賢曰編書看印之役難付生手且於監務近作主人觀象監提調中新除人與前提調閔鍾顯所帶提調今日政相換使之專意察任
정조 18년
吏曹口傳政事觀象監提調徐鼎修司圃提調閔鍾顯相換
정조 18년
傳于金啓洛曰昨於萊伯望筒亦有下敎而病難强責者猶且仍置閫帥迎送雖無關於列邑管下諸鎭之爲弊亦不可不念況本道今年沿農乎廟薦之故以禮待之意雖不得不點下更思民弊爲重全羅前水吏曺命楫仍任濟牧之代卽爲議薦此政下批不但李喆運而已島民之不見良吏久矣此蓋絶海之地人皆厭避所以近來情勝之俗不能爲官擇人者也今番則以惜身名有地處武弁拔例擇差
정조 18년
沈晉賢啓曰新除授承旨竝待下批牌招何如傳曰允都承旨一體牌招
정조 18년
備邊司薦望以李禹鉉爲濟州牧使
정조 18년
有政吏批判書李致中進參判洪明浩進參議未差行左承旨沈晉賢進以沈煥之金履成尹致性爲承旨以李顯默爲副校理以白仁煥爲敦寧都正兼養賢庫主簿單鄭晩錫兼執義李顯默減下濟州牧使單李禹鉉
정조 18년
兵批判書具庠進參判柳誼病參議朴宗甲入直參知兪漢寧病左副承旨金啓洛進以李肇源蔡弘遠爲文兼以李揆銓爲僉知以柳孝源爲訓鍊都正以姜泰濟爲景福將以李光逵爲武兼同知單洪錫疇僉知單朴景雲副護軍李相璜沈默之副司直黃昇源洪仁浩李羽晉李趾永沈樂洙金熙采已上竝單付以元永厚爲訓鍊主簿
정조 18년
以判義禁望筒傳于金啓洛曰前望單子入之待下批牌招察任
정조 18년
判義禁前望單子入之李𡊠落點
정조 18년
傳于金啓洛曰新除授濟州牧使催促下送
정조 18년
吏曹口傳政事司僕僉正趙祥逵濟用判官趙鎭奎相換
정조 18년
傳于南公轍曰完伯狀請雖未來到今年穡事田穀最歉則近朔退當一款何待道伯之言民勢可以燭照令廟堂嶺湖行會措語後錄謄關退當條使之依此擧行
정조 18년
以黃海兵使徐有秉啓本式年武科初試入格人開坐事傳于金啓洛曰書同文之義京外榜目不可異規令兵曹以其假令一通分送諸道兵營此後式年及增廣等有初試科場必皆注錄矢數於名下事分付此狀啓還下送一體改修正上送
정조 18년
以洪仁浩囚單子傳于尹致性曰飭已施分揀放送
정조 18년
金啓洛以司僕寺一二提調意啓曰明日動駕敎是時輦輿玉轎差備當爲備員而正蔡弘遠兼內乘李石求奉命在外矣假內乘一員令該曹口傳差出還宮後減下之意敢啓傳曰知道
정조 18년
金啓洛以備邊司言啓曰長興庫奉事崔奎晶所懷批旨內下人之如彼侵漁猶可痛禁況官員之如許染指乎公用之如許勒買猶可嚴禁況私用之如彼抑奪乎謬例之出於何時何官之犯科最甚令廟堂除尋常各別嚴査草記事命下矣依下敎該貢人等處嚴加査問多般究覈則該庫官員之因私用勒買貢人處者其來已久且無文跡創自何年無以指的而年復年來官員之勒買如各樣紙地油芚席子等屬無人不犯無歲不有便成痼弊而庚子年直長金獻祚甲辰年直長朴宗榦己酉年奉事洪樂正庚戌年奉事延就徵時主簿金載遂爲其中之尤甚貢物各種無不抑買云而從他廉探則亦如貢人等所告矣以貢契貽弊事前後朝令何等申嚴則幺麽郞官之若是犯禁萬萬驚駭朴宗榦旣已身故勿論金獻祚洪樂正延就徵金載遂爲先削職令該府拿問嚴勘以懲日後當該不飭之提調亦爲捧現告施以罷職之典前後郞官所當一一摘發論勘而旣非尤甚且異首犯今姑置之此後則無敢更犯之意各別嚴飭而本庫所管紙物最多當此釐弊之時宜先修明舊典年前紙品定式之時自本司出本紙四方踏印分數進排衙門及貢人等處而今聞紙品漸次加厚比之本紙不啻倍蓰云當初奉承下敎定式施行之意豈容行之數年便復若此且以色紙言之每年燈夕無論闕內外各司輒皆討索於該庫貢人無價酬應殆無限節爲貢人切骨之瘼矣今年燈夕因筵敎捧甘各司燈竹俾無敢取用於該契永爲定式果有實效此亦嚴加禁斷而犯者移法司刑配不飭之官員自本司草記論勘紙品則一依本紙無或踰濫而若有循襲前套從後現發則各該司當該堂郞勘以制書有違之律事定式施行何如傳曰允
정조 18년
沈晉賢以成均館言啓曰司成李肇源今以文兼宣傳官奉命出去而直講朴崙壽典籍鄭晩錫俱以在外未肅拜時無入直之員依定式以他員入直之意敢啓傳曰知道
정조 18년
尹致性以義禁府言啓曰兪漢寧照律草記批旨內如有功議各減一等可也事命下矣兪漢寧祖拓基揚武原從功臣云功減一等杖七十收贖奪告身二等之意敢啓傳曰見其祖名乃祖之孫豈有不謹於公事不以實告之理乎罪名特爲分揀可也
정조 18년
尹致性以刑曹言啓曰因黃海道遂安郡殺獄罪人金日宅獄事回啓判付內遂安囚金日宅段三人之醉謔轉至鬪鬨與海州金千才之獄一段千才旣貸性命日宅宜無異同互閱兩案才守則曰五良捽髮千才踢腎是如爲旀春延則曰日宅毆打太寬挽止是如兺除良日宅之衣笠裂失太寬之衣笠自如者亦可驗一漢則滾鬪一漢則救解之證左比之三人之互相拳踢或猛或歇有間焉耳春延昨日相詰不過一戲之說雖可見日宅之亶在弄假成眞非出用意故殺而獄體至重不可以同出醉中遽施一例闊狹之政卿等意見果何如更爲看詳論理草記事判下矣臣等謹將原案反覆詳閱則鬪鬨後致命不踰三日檢驗時痕損如印一板日宅之恣意猛敺春延之被打速死明白無疑情節畢露不但狗肉買給之爲緊證衣笠裂失之爲眞贓而已大抵三人作伴一時被酒醉劇而戲戲劇而鬪方其始鬪之時固無故殺之心而被打者終至致殞則犯手者自當償命其故殺與非故殺更無可論也殺人者死法至嚴也凡所傅生於成獄之後者必有可疑之端然後方議惟輕之典而此獄則實因也無疑正犯也無疑不可以一戲之說或撓於三尺之嚴也明矣金千才之特貸其命實出於天地好生之德意而若以日宅之弄假成眞謂似千才之事而又爲之一例闊狹則非但有乖於重獄體之義況日宅之用意猛打比諸千才之無心誤踢輕重懸殊則亦不宜比而同之也考其獄案參以法理償命之外無容更議遂安郡囚推罪人金日宅依前同推期於取服之意分付道臣何如傳曰允
정조 18년
吏曹啓目粘連觀此敦寧都正李之英上疏則以爲臣敦寧已盡公格所在不可仍冒亟賜遞改亦爲白有臥乎所旣無敦寧則揆以公格不可仍置今姑改差何如判付啓依允
정조 18년
兵曹啓目粘連卒奉朝賀鄭存謙造墓軍題給何如判付啓依允爲旀近聞故相趙璥家行緬事當日遣承旨致祭其他擧行參考故相趙顯命鄭弘淳家年前特敎之近例爲之事畿營竝以知悉擧行爲良如敎
정조 18년
正言李元八啓曰請金甲島爲奴罪人克觀古今島爲奴罪人克泰更令王府嚴鞫得情夬正王法措辭現上請逆賊尙魯亟施孥戮之典措辭現上請亟寢秋曹罪人柳師文放釋之命仍令王府設鞫嚴問夬正典刑措辭現上答曰不允
정조 18년
領議政洪樂性箚曰伏以臣伏見濟州牧使望筒所下傳敎伏不勝悚惶萬萬靡所容措臣衰聵日甚事事顚錯廟薦事體何等審愼而尹範敍之方在拿命中者全未覺察昧然檢擬致勤聖敎臣之昏謬之失至此益著無所逃罪伏乞聖明亟降威罰治臣不審之罪以嚴公格以安賤分焉取進止答曰省箚具悉卿懇勿辭安心視事仍傳曰此批答遣史官傳諭
정조 18년
甲寅九月十二日辰時上御誠正閣左承旨京試官入侍時行左承旨沈晉賢記事官鄭文始記注官金良倜承膺祚忠淸道京試官李顯默以次進伏訖上敎顯默曰試邑所經各邑爲幾何而農形何如去月念八風雨之後各穀之受損民情之遑急參以聞見則亦果何如顯默曰沿路所見似不至大歉而瑞山泰安等地年事不如沿路來頭不無接濟之慮云矣命顯默先退命晉賢書公事判付訖仍命退承史以次退出
정조 18년
甲寅九月十二日辰時上御重熙堂戶房承旨入侍時同副承旨南公轍記事官鄭文始記注官金良倜承膺祚以次進伏訖上命書傳敎曰政官牌招開政上曰判義禁許遞今日政差出出榻敎未肅拜文兼改差今日政差出出榻敎上曰假注書徐俊輔具得魯曺錫中柳遠鳴文兼李肇源蔡弘遠入侍賤臣承命出傳偕入進伏上敎俊輔等曰爾等持此各陵風落木草記分詣摘奸以來上曰假注書李勉昇尹致永入侍賤臣承命出傳命書傳敎曰點下之後不知去處云以致入侍之遲滯新進怠慢之習萬萬可駭假注書李勉昇尹致永國子分館施行使之輪番於香室晝則寫祝夜則讀書以懲占便之習仍命退諸臣以次退出
정조 18년
行都承旨沈煥之坐行左承旨沈晉賢坐直行右承旨金履成坐直左副承旨金啓洛坐右副承旨尹致性坐同副承旨南公轍坐注書鄭文始仕直一員未差假注書韓永建仕事變假注書尹東壽仕
정조 18년
大駕詣毓祥宮入齋室後內閣政院玉堂藥房口傳問安答曰知導
정조 18년
金啓洛啓曰今日擧動時挾輦軍槍劍軍入直禁軍除出標信請出之意敢啓傳曰知道
정조 18년
金啓洛啓曰司僕內乘來言捲簾取稟傳曰捲三面
정조 18년
尹致性啓曰臣以王大妃殿惠慶宮問安下直進去之意敢啓傳曰知道
정조 18년
詣延祜宮宣禧宮展拜罷後內閣政院玉堂藥房口傳問安答曰知道
정조 18년
傳于沈煥之曰春秋館禁堂中在外及時帶詞訟專對人許遞前望單子入之
정조 18년
知春秋知義禁前望單子入之知春秋申思運知義禁柳戇鄭景淳落點
정조 18년
金啓洛啓曰左議政金履素又使錄事來言荐承恩批雖切感泣重犯未勘轉益震懍仍爲泥首恭俟金木之典云仍納命召何以爲之敢稟傳曰勿待命事遣史官傳諭仍傳命召
정조 18년
沈晉賢以弘文館言啓曰新除授副校理李顯默卽爲牌招察任何如傳曰允
정조 18년
以副校理李顯默牌不進罷職傳旨傳于沈晉賢曰只推更爲牌招
정조 18년
傳于南公轍曰承恩於先朝年過七十只有此人當今日宜有記念之擧老宮人尙宮李氏家令該曹衣資食物拔例題給後草記
정조 18년
南公轍以戶曹言啓曰老宮人尙宮李氏家衣資食物拔例題給後草記事命下矣衣資綿紬十疋木綿二十疋食物米十五石太五石猪肉二十斤拔例輸送之意敢啓傳曰知道
정조 18년
以水原留守趙心泰狀啓折衝金五成救活人命拯得材木委折馳啓事傳于南公轍曰不可題給穀包而止別般施賞後報營狀聞事回諭
정조 18년
以水原留守趙心泰狀啓公都會設行令該曹稟旨分付事傳于沈晉賢曰卽令該曹取考定式今日內草記
정조 18년
沈晉賢以禮曹言啓曰以水原留守趙心泰狀啓公都會設行令該曹稟旨分付事傳曰卽令該曹取考定式今日內草記事命下矣取考昨年三月初十日大臣文任陳達擧條則或以爲武將留守不可考試自畿營別定文倅爲之似或無妨或以爲武將留守時則勿爲設行待後文留守時合設似好諸議不一而擧條批旨有武將差除時則措語狀啓後退行合設而若値大比之期別爲狀聞稟旨之敎矣明年旣是大比之科故守臣有此啓請而其時批旨雖有若値大比則別爲狀聞稟旨之敎而至於別定文倅試取等條件姑未及定式之意敢啓傳曰文倅之替行於留守衙門似無其例若令兼留守爲之則諸生之裹糧來京爲弊不少以尊體貌之意自京差送試官亦或有弊問于曾經留守草記可也
정조 18년
沈晉賢以奉常寺都提調提調意啓曰宗廟署令柳謐所懷祭物精備專在於典祀官而大享時則看檢者多不必爲慮而朔望時則太常官員輪回差來其中不無鍊熟者而如遐鄕新入者則不辨頭緖且威令不行難保其事事必精而廟司則塡祝修掃等節擧行多端無以眼同檢察依各陵例令大祝兼典祀官恐合事宜故敢此仰達矣批旨內大祝之兼管姑難輕議其所擇送之方令本寺草記稟處可也事命下矣典祀官之如遐鄕新入者頭緖不辨威令不行廟官所奏不無所據而第正判官自辟之外如兩主簿若有不可堪者自本寺多有另擇相換之時矣至於直長參奉例以承文校書參外官循次例兼此則非本寺所可闊狹而奉事副奉事兩窠皆從國子參下中單付越送除非兼博士學正學錄學諭之類則雖至仕滿元無序遷之階故付職未幾厭避居多其爲生疎勢所固然今若依他司例定其朔數許其陞六而亦自本寺自辟差下則足可爲樂赴久任之道久於其任則自當鍊熟祝官另擇之道無出於此而事係官方不敢輕議若其未變通之前先以除拜稍久頗知事例者不拘次數輪回差送而新入生疎之人待其鍊熟次次塡差則恐合事宜今姑依此施行何如傳曰成均分館參下兩窠以本館博士等參下實職中擇付於奉事副奉事如承文校書參下例兼之例在渠輩爲小心勤仕之道在本寺亦爲久任責效之道而若此則閑散參下從前雖曰厭避無異於暑月之爐或有齎菀之歎乎更爲詳量稟處可也
정조 18년
傳于南公轍曰毓祥宮奉安閣還安時本宮守僕通禮院書員各木一疋施賞
정조 18년
甲寅九月十三日卯時上詣毓祥宮展拜入侍時行都承旨沈煥之行左承旨沈晉賢行右承旨金履成左副承旨金啓洛右副承旨尹致性同副承旨南公轍記事官鄭文始假注書韓永建記注官曺亨壽承膺祚檢校直提學徐有防金載瓚一直提學徐龍輔以次侍立上具翼善冠衮龍袍詣眞殿就板位行四拜禮入殿內行茶禮降就板位行四拜禮畢出萬安門乘輿藥房都提調洪樂性進前曰日氣淸涼聖體若何上曰一樣矣樂性曰今日眞殿行禮時臣以身有賤疾不得入參於陪班之列下情不勝缺然矣上曰旣有實病則勢所固然煥之曰今於璿源殿行禮罷後參班玉堂不爲問安徑先出去事體所在極爲未安竝從重推考何如上曰依爲之出擧條晉賢曰贊儀李昌郁誤讀笏記極爲駭然推考警責何如上曰依爲之出擧條出仁政門降輿乘輦由敦化門詣毓祥宮大門降輦乘輿就御容移安處板位行四拜禮奉御容詣奉安閣還安訖就板位行四拜禮訖上曰延祜宮宣禧宮展拜時百官行禮置之出駕前下敎次詣延祜宮行展拜禮命書傳敎曰諸司預備次詣宣禧宮行禮訖命承史侍衛賜饌乘輿出宮大門降輿乘輦至彰義宮下輦所上曰都承旨馳詣藏譜閣奉審以來乘輦詣敦化門外命啓洛出標信解嚴入敦化門進善門肅章門協陽門降輦乘輿還內後諸臣以次退出
정조 18년
行都承旨沈煥之坐行左承旨沈晉賢坐行右承旨金履成坐左副承旨金啓洛坐直右副承旨尹致性坐直同副承旨南公轍內閣直注書鄭文始仕一員未差假注書韓永建仕直事變假注書尹東壽仕
정조 18년
傳于沈晉賢曰禮房承旨馳詣宗廟景慕宮奉審摘奸以來
정조 18년
兵曹口傳政事副司直鄭大容
정조 18년
金啓洛啓曰卽者議政府錄事來言左議政金履素以爲罪負罔赦鈇鉞不加屢犯瀆擾冞增震懍仍爲冒死泥首恭俟金木之誅云仍納命召何以爲之敢稟傳曰勿待命事遣史官傳諭仍傳命召
정조 18년
以京畿監司徐龍輔狀啓交河郡守丁載運令該曹催促下送事傳于沈煥之曰今日內下送後令該曹草記
정조 18년
以黃海監司李泰永狀啓新溪縣令尹行儼以其身病罷黜事傳于沈煥之曰令該曹口傳擇差待下批當日辭朝
정조 18년
吏曹口傳政事以宋景載爲新溪縣令
정조 18년
金啓洛以兵曹言啓曰宣傳官李惟秀呈狀內今九月初九日內試射時得蒙直赴殿試之恩典所帶之職依例入啓遞改云矣李惟秀所帶本職係是南行窠不可仍帶改差何如傳曰允
정조 18년
持平李瑞朝校理尹光普副校理權坪正言李元八修撰沈興永副修撰尹益烈任希存啓曰請黜置罪人鄭致達妻亟令王府夬正典刑措辭現上請物故罪人德相亟施孥籍之典措辭現上請逆賊尙喆追施孥戮之典措辭現上請向日合辭兩啓之已傳而未徹者亟命捧入仍賜允兪俾王章伸而四字刀割焉措辭現上答曰不允
정조 18년
持平李瑞朝正言李元八啓曰請遲晩後物故罪人啓能亟施孥籍之典趾賊等凶種夬施邦刑養遂獻遂李觀源竝令王府設鞫得情措辭現上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭現上請物故罪人國榮亟施孥籍之典措辭現上請梟示罪人明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情夬正王法遲晩罪人宇鎭捧根脚夬正王法措辭現上請柳星漢亟令王府設鞫嚴問期於得情夬正邦刑措辭現上請承款後物故罪人九宗亟施孥籍之典措辭現上答曰不允
정조 18년
持平李瑞朝啓曰請亟寢秋曹罪人柳師文放釋之命仍令王府設鞫嚴問期於得情夬正王法措辭見上答曰不允
정조 18년
正言李元八啓曰請金甲島爲奴罪人克觀古今島爲奴罪人克泰更令王府嚴鞫得情夬正王法措辭現上請逆賊尙魯亟施孥戮之典措辭現上請亟寢秋曹罪人柳師文放釋之命仍令王府設鞫嚴問夬正典刑措辭見上答曰不允
정조 18년
負罪臣金履素疏曰伏以臣罪犯罔赦恩荷好生鈇鉞不加官職自如俯仰高厚窮蹙冞切固宜卽地自滅以爲爲人臣孤恩蔑分者之戒而尙且饑餐渴飮偃息自在居然爲一旬矣木石之頑猶不足以喩臣之冥迷無知也噫臣之伊日負犯自知萬殞猶輕則其所以乞伏典憲實非毫分飾詐之言而乃殿下推終始再生之澤不徒不置諸重辟無隱之諭匪怒之敎庇覆涵貸諄複丁寧以若所負承此恩諭誠非臣夢想所望而惶隕恧縮之情反有倍於遄被嚴誅而一日二日尙靳處分臣雖蔑識無恥有犯未勘之前豈敢頃刻自安於心而遽然承膺重陷於無忌憚壞紀綱之科哉然而不自量其罪戾之至重而徒欲以區區去就上煩酬應坐要恩敎則尤非分義之所敢出故百爾思量拚廉戴罪冒入城闉更伏金吾冀被當律而後已論以進退顚錯大矣揆以道理唐突極矣況於昨日聖孝冞篤於追慕躬擧眞殿之享禮親行舊閣之祗謁百僚咸造萬姓俱聳而臣獨泥首席槀未敢自致班聯少伸臣子愴慕之忱不忠無狀之罪不但止於前日負犯而已孽由己作尙誰咎爲求死不得猶屬歇後言之及此益增隕越玆冒萬死泣血申籲伏乞聖明亟命有司加臣重誅以尊王綱以勵臣節臣無任瞻天跼蹐伏地涕泣之至謹昧死以聞答曰省疏具悉卿懇又如是過引過矣安心視事仍傳曰此批答遣史官傳諭
정조 18년
甲寅九月十四日午時上御重熙堂同副承旨入侍時同副承旨南公轍記事官鄭文始記注官金良倜承膺祚以次進伏訖上命書傳敎曰內閣番次苟艱直提學鄭大容敍用又命書公事判付訖仍命退承史以次退出
정조 18년
行都承旨沈煥之坐行左承旨沈晉賢坐行右承旨金履成坐左副承旨金啓洛坐直右副承旨尹致性坐直同副承旨南公轍坐注書鄭文始仕直一員未差假注書申星模仕事變假注書尹東壽仕
정조 18년
藥房提調徐有防副提調沈煥之啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 18년
金啓洛啓曰備邊司郞廳來言今日賓廳日次而無時急稟定事來會本司之意敢啓傳曰旣會本司來會賓廳仍行日次次對
정조 18년
金啓洛啓曰今日次對兩司長官當爲進參大司憲李聖圭大司諫朴基正竝卽牌招何如傳曰允
정조 18년
假注書望韓永建汰去代以申星模爲假注書
정조 18년
傳于沈煥之曰左承旨入侍
정조 18년
傳于沈煥之曰吏曹判書更爲牌招
정조 18년
有政吏批判書李致中牌不進參判洪明浩進參議未差行都承旨沈煥之進啓曰判書李致中牌不進參議未差小臣獨政未安何以爲之敢稟傳曰仍爲之以兪漢謨爲大司諫尹序東爲副校理丁範祖爲知敦寧尹師國黃昇源爲知義禁金持默爲司䆃提調李致中爲長興提調金履九爲禁府都事奉常參奉單趙萬元贈吏判李度陽贈左贊成例兼判義禁李𡊠考
정조 18년
金啓洛以兵曹言啓曰景福宮衛將徐命泓姜泰濟朴景雲慶熙宮衛將姜碩傳趙明瑞洪錫疇等或有身病或以遐鄕之人呈訴乞遞竝改差朴景雲身爲入直衛將不能檢飭誠極駭然汰去何如傳曰允今日政差代可也
정조 18년
兵批判書具庠進參判柳誼入直參議朴宗甲參知兪漢寧病左副承旨金啓洛進以鄭東顯爲同知金鼎哲孫昌國李景光爲景福將廉斗福玄啓植朴再福爲慶熙將李汝忠爲武兼李鼎會爲宣傳官柳心源爲忠淸水使李潤奎李廷麟李斗哲洪賢道朴世斗朴大根任鎭庭姜晩起白世輝白尙岦林斗弼金鍾白蔡澤老李有基洪大夏白時有朴萬根朴守德安廷㝡李春仁高可賢閔百弘辛好正禹世郁金元基文就奎崔泰恒崔尙載尹益望姜住泰姜弼武金元瑞吉泰輝秦聖鳳金俊明方就成爲同知韓致汲宋寅夏李長英閔鍾醇李光新李翼星金鎭佐金泰鍾李尙垕白萬薰康元然鄭在天朴東俊李聖基白師晦黃思建梁光夏李奎熤吳德遜李元曄李聖臣尹蔘東朴享夏朴萬瑞爲僉知副司直徐鼎修副司果柳成逵同知姜碩傳姜泰濟以上竝單付尹之謙爲馬馬海權管
정조 18년
沈晉賢啓曰卽者典醫監官員來言明日雜科初試提調當爲備員而提調徐有臣有身病不得進參云卽爲牌招何如傳曰允
정조 18년
沈晉賢啓曰典醫監提調徐有臣牌不進推考傳旨今方捧入而雜科提調不可不備員更爲牌招何如傳曰聞有實病許遞今日政差出
정조 18년
沈煥之以吏批言啓曰靖陵參奉申鳳朝呈狀內矣身忽患泄痢之症有加無減食飮全廢時月之內萬無供職之望云勢難强令察任今姑改差何如傳曰允
정조 18년
吏批再政以崔珽爲長興主簿沈煥之爲典醫提調同義禁單黃昇源長興主簿崔珽引儀蔡潤銓相換李運復爲懿陵參奉鄭述周爲靖陵參奉
정조 18년
傳于沈煥之曰此時守令不可一刻曠官差使員上來守令除辭朝皆令卽爲還官毋或滯留未及上來諸道差員待其上來依此爲之
정조 18년
傳于金啓洛曰差使員上來守令入侍
정조 18년
傳于南公轍曰禮曹參議入侍
정조 18년
以忠淸監司李亨元狀啓道內農形馳啓事傳曰諸道道伯在巡路則例以所到地方枚擧於啓語而此狀本只云今旣發巡巡到何處之謂乎且兩南伯則巡路所見這卽登聞此道伯亦不如此孰云生處漸熟可謂熟處漸生似此狀啓豈可循例踏下書目嚴題還送
정조 18년
金啓洛以弘文館言啓曰新除授副校理尹序東卽爲牌招察任何如傳曰允
정조 18년
以副校理尹序東牌不進罷職傳旨傳于金啓洛曰只推
정조 18년
沈煥之以吏曹言啓曰交河郡守丁載運今日內下送後令該曹草記事命下矣更爲催促纔已下送之意敢啓傳曰知道
정조 18년
金啓洛以戶曹言啓曰因軍資監判官李英裕所懷有令戶判問于兵判草記稟處之命矣依下敎問于兵曹判書具庠則以爲先朝時別定斗斛都給一事遍問老吏老校皆云渠輩耳目所覩記未有是例故取考本曹謄錄往在戊午本曹啓辭內十一月朔爲始以斛量給比諸斗給減縮少不下四五升貧殘禁旅失望大矣依前以斗分給云云行之一朔旋卽停罷可知其有弊而軍情便否使別將探問於七番正領及率下禁軍則其所不願同然一辭蓋凡干穀物一番改量有一番之縮二番改量有二番之縮以斛受出以斗分給再次翻動縮必夥然正領旣無以自備充補則畢竟怨謗都歸正領其所不願事理較然且禁旅本是錄官以牌受祿而都授頭目使之分給有傷事面此亦爲不願之一端戊午已例旣有可徵目下群情亦難强咈斛量都給決不可擧論依舊例斗給誠合事宜云事情旣如此則不可勒令都授以斛分給一款置之何如傳曰允